**ZAPISNIK**

s 10. sjednice Školskog odbora Osnovne škole Ante Kovačića, Zlatar održane dana 11. svibnja 2016. godine u Osnovnoj školi u Zlataru.

**Dnevni red:**

1. Prihvaćanje Zapisnika s prošle sjednice Školskog odbora

2. Davanje suglasnosti za prijem u radni odnos zaposlenika

3. Pitanja i prijedlozi.

**Ad 1.**

Školski odbor jednoglasno je prihvatio Zapisnik sa svoje prošle sjednice.

**Ad 2.**

Na raspisani natječaj za učitelja glazbene kulture za rad na određeno vrijeme do povratka zaposlenice s bolovanja stigle su dvije zamolbe kod kojih jedna zamolba nije stigla u roku i nepotpuna je jer nije priložena diploma.

Ravnateljica škole informirala je članove Školskog odbora da je trenutno osam zaposlenika na bolovanju i zbog toga je teško organizirati nastavu.

Za zamjenu vjeroučiteljice koja je na bolovanju radi čuvanja trudnoće, Ured za vjeronauk poslao je na zamjenu magistru teologije.

Na prijedlog ravnateljice Školski odbor jednoglasno je dao suglasnost za prijem u radni odnos zaposlenika za sljedeća radna mjesta:

1) učiteljice glazbene kulture, na nepuno radno vrijeme, 25 sati tjedno, na određeno vrijeme do povratka zaposlenice s bolovanja, odnosno najdulje do 10.06.2016. godine.

2) učiteljice engleskog jezika na pola radnog vremena, na određeno vrijeme do povratka zaposlenice s bolovanja, odnosno najdulje do 15.06.2016. godine.

3) učiteljice njemačkog jezika na određeno vrijeme do povratka zaposlenika s bolovanja, odnosno najdulje do 20.06.2016. godine.

4) kuharice-spremačice na određeno vrijeme do povratka zaposlenice s bolovanja, odnosno najdulje do 10.06.2016. godine.

5) spremačice za rad na određeno vrijeme do povratka zaposlenice s bolovanja, odnosno najdulje do 10.06.2016. godine.

**Ad 3.**

1)Ravnateljica je informirala Školski odbor o sudskom sporu koji je pokrenula zaposlenica preko sindikata protiv škole o isplati razlike sredstava za jubilarnu nagradu za 2013. godinu. Općinski sud u Zlataru donio je presudu u korist škole.

2)Ravnateljica je informirala Školski odbor da planiramo uvođenje e-dnevnika u školu. Imamo osigurano pola sredstava za izradu instalacija.

3)Članovi Školskog odbora informirani su da su smanjena sredstva u državnom proračunu za obrazovanje za ovu godinu pa je i škola dobila manje sredstava.